ཀྲུང་གོ་བོད་ཀྱི་དྲ་བའི་འཕྲིན།ཉེ་ལམ།གསར་འགོད་པས་མཚོ་ནུབ་ཁུལ་ན་གོར་མོ་གྲོང་ཁྱེར་སྤྱི་ཚོགས་འགན་སྲུང་ཞབས་ཞུ་ཅུའུ་ནས་རྒྱུས་ལོན་བྱུང་བ་ལྟར་ན།ཉིས་སྟོང་བཅོ་བརྒྱད་ལོའི་ཟླ་དང་པོའི་ཚེས་གཅིག་ཉིན་ནས་བཟུང་།ན་གོར་མོ་གྲོང་ཁྱེར་གྱིས་མཁར་གྲོང་སྡོད་དམངས་ཀྱི་གཞི་རྩིའི་རྒན་གསོ་འགན་སྲུང་གི་རྨང་གཞི་རྒན་གསོ་དངུལ་གྱི་ཚད་གཞི་ལེགས་སྒྲིག་བྱས།ཐེངས་འདིའི་རྨང་གཞིའི་རྒན་གསོ་དངུལ་ལེགས་སྒྲིག་བྱེད་པ་ནི་ན་གོར་མོ་གྲོང་ཁྱེར་གྱིས་ཐེངས་དྲུག་པར་མཁར་གྲོང་སྡོད་དམངས་ཀྱི་རྒན་གསོ་འགན་སྲུང་གི་རྨང་གཞིའི་རྒན་གསོ་དངུལ་གྱི་ཚད་གཞི་མཐོར་འདེགས་བཏང་བ་ཡིན།ཚད་གཞི་མཐོར་འདེགས་བཏང་རྗེས།མཁར་གྲོང་སྡོད་དམངས་ཀྱི་རྨང་གཞིའི་རྒན་གསོ་དངུལ་གྱི་ཚད་གཞི་རྒྱལ་ཁབ་ཀྱིས་གཏན་ཁེལ་བྱས་པའི་ཆེས་དམའ་བའི་རྨང་གཞིའི་རྒན་གསོ་དངུལ་གྱི་ཚད་གཞི་ལས་སྒོར་བརྒྱ་དང་གྱ་གཉིས་ཀྱིས་མཐོ་བ་དང་།རྒྱལ་ཡོངས་ཀྱི་སྔོན་གྲལ་དུ་ཚུད་ཡོད།